ಡ್ರಗ್ಸ್ ಸೇವೆನೆಗೆ ಹಣ ಇಲ್ಲವೆಂದು ಮಗುವನ್ನು ಮಾರಾಟ ಮಾಡಿದ ತಂದೆ

ದಿಸ್ಪುರ: ಡ್ರಗ್ಸ್ ಸೇವನೆಗೆ ಹಣವಿಲ್ಲವೆಂದು ತಂದೆಯೋರ್ವ ಎರಡೂವರೆ ವರ್ಷದ ಮಗುವನ್ನು 40 ಸಾವಿರಕ್ಕೆ ಮಾರಾಟ ಮಾಡಿರುವ ಘಟನೆ ಅಸ್ಸಾಂನ ಮೊರಿಗನ್ ಜಿಲ್ಲೆಯಲ್ಲಿ ನಡೆದಿದೆ.

ಈ ಘಟನೆ ಮೊರಿಗನ್ ಜಿಲ್ಲೆಯ ಲಹರಿಘಾಟ್‍ನಲ್ಲಿ ಘಟನೆ ನಡೆದಿದ್ದು, ಅಮುನುಲ್ ಇಸ್ಲಾಂ, ಸಜೀದಾ ಬೇಗಂ ಎಂಬವರಿಗೆ ಮಗುವನ್ನು 40 ಸಾವಿರಕ್ಕೆ ಮಾರಾಟ ಮಾಡಿದ್ದಾನೆ ಎನ್ನಲಾಗಿದೆ. ಸದ್ಯಕ್ಕೆ ಇಬ್ಬರು ಆರೋಪಿಗಳನ್ನು ಪೊಲೀಸರು ಬಂಧಿಸಿದ್ದಾರೆ.

ಮಗುವಿನ ತಾಯಿ ರುಕ್ಮಿಣಾ ಬೇಗಂ ಪತಿ ಜೊತೆಗೆ ಜಗಳ ಮಾಡಿಕೊಂಡು ತನ್ನ ತಂದೆಯ ಮನೆಯಲ್ಲಿ ವಾಸವಾಗಿದ್ದಳು. ಈ ವೇಳೆ ಒಂದು ದಿನ ಮಾವನ ಮನೆಗೆ ಬಂದ ಅಮಿನುಲ್ ಇಸ್ಲಾಂ ಮಗುವಿನ ಆಧಾರ್ ಕಾರ್ಡ್ ಮಾಡಿಸಬೇಕು ಎಂದು ಹೇಳಿ ಮಗುವನ್ನು ಕರೆದುಕೊಂಡು ಹೋಗಿದ್ದಾನೆ. ಎರಡು ಮೂರು ದಿನಗಳು ಕಳೆದರೂ ಕರೆದುಕೊಂಡು ಬಂದಿಲ್ಲ. ಅನುಮಾನಗೊಂಡ ರುಕ್ಮಿಣಾ ಬೇಗಂ ಪೊಲೀಸ್ ಠಾಣೆಯಲ್ಲಿ ದೂರು ನೀಡಿದ್ದಾಳೆ. ನಂತರ ಪೊಲೀಸರು ತನಿಖೆ ನಡೆಸಿ ಮಗುವನ್ನು ಪತ್ತೆ ಹಚ್ಚಿದ್ದಾರೆ.